AIŠKINAMASIS RAŠTAS

Dėl sutikimo perimti valstybės ilgalaikį materialųjį turtą Molėtų rajono savivaldybės nuosavybėn ir perdavimo Molėtų pradinei mokyklai

**1. Parengto tarybos sprendimo projekto tikslai ir uždaviniai**

Kūno kultūros ir sporto departamentas prie Lietuvos Respublikos Vyriausybės (toliau – Departamentas) 2018 m. rugpjūčio 7 d. raštu Nr. S-926 „Dėl prašymo pateikti Molėtų rajono savivaldybės tarybos sprendimą“ kreipėsi į Molėtų rajono savivaldybę, prašydamas priimti savivaldybės tarybos sprendimą dėl sutikimo perimti valstybės ilgalaikį materialųjį turtą - universalią dirbtinės dangos sporto aikštelę, kuri įrengta prie Molėtų pradinės mokyklos (toliau - aikštelė). Aikštelė buvo įrengta įgyvendinant Departamento generalinio direktoriaus 2017 m. balandžio 7 d. įsakymą Nr. 414 „Dėl Kūno kultūros ir sporto departamentui prie Lietuvos Respublikos Vyriausybės patvirtintų Lietuvos Respublikos 2017 metų valstybės biudžeto asignavimų turtui įsigyti ir valstybės investicijų 2017-2019 metų programoje numatytų kapitalo investicijų paskirstymo 2017 metams“.

Parengtas tarybos sprendimo projektas dėl sutikimo perimti valstybės ilgalaikį materialųjį turtą Molėtų rajono savivaldybės nuosavybėn ir jo perdavimo Molėtų pradinei mokyklai valdyti, naudoti ir disponuoti juo patikėjimo teise.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 5, 6, 8, 29 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 12 straipsnio 1, 2 dalimis, 20 straipsnio 1 dalies 4 punktu

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Molėtų rajono savivaldybės nuosavybėn perduotas turtas bus apskaitytas Molėtų pradinės mokyklos apskaitoje, bus prižiūrimas ir naudojamas pagal paskirtį.

Neigiamų pasekmių nenumatoma.

**4. Priemonės sprendimui įgyvendinti**

Bus pasirašyti turto pardavimo aktai.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.